rejauldu/bengali-wikipedia huggingface dataset:
বনলতা দাশগুপ্ত (ফেব্রুয়ারি, ১৯১৫ - ১ জুলাই ১৯৩৬) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।  জন্ম ও পরিবার বনলতা দাশগুপ্ত ১৯১৫ সালে ঢাকা জেলার বিক্রমপুরে জন্মগ্রহণ করেন। তার পিতার নাম হেমচন্দ্র দাশগুপ্ত ও মাতার নাম নির্মলাসুন্দরী দাশগুপ্ত। ছোটবেলায় তিনি হাঁপানি রোগে আক্রান্ত। হন। বহু চিকিৎসায়ও তা আরোগ্য হয় নি। তার ১১-১২ বছর বয়সের সময় নাইডু নামে শরীরচর্চাবিদ তাকে হাঁপানির প্রতিষেধক হিসাবে ব্যয়ামের একটি বিশেষ প্রণালী শিখিয়ে দেন।।  রাজনৈতিক জীবন  বিদ্যালয়ে পাঠরত অবস্থাতেই বনলতা দাশগুপ্ত স্বদেশী আন্দোলনের প্রতি আকৃষ্ট হন। বিদেশি বস্ত্র বর্জনের জন্য‌ তার সহপাঠী অন্য ছাত্রীদের কাছে আবেদন জানান। ছোটবেলা থেকেই বিপ্লবীদলে যোগদান করেন বনলতা। ১৯৩০ সালে বনলতার দলের বেশি ভাগ সদস্যই পুলিশের হাতে ধরা পড়ে। ফলে দলটা ভেঙে যায়।  লেখাপড়া ছাড়াও মোটরগাড়ি ও পিস্তল চালাতে পারতেন বনলতা। কলেজ হোস্টেলে থাকাকালীন রিভলবার রাখার জন্য তাকে গ্রেপ্তার করা হয়। তারপরে লালবাজার লকআপে তাকে রেখে তিন দিন ধরে উপর অমানুষিক অত্যাচার চালানো হয়। এরপর প্রেসিডেন্সি জেলের অন্ধকার লকআপে একমাস রেখে দেওয়া হয়। তিনি কিছুদিন হিজলি বন্দি নিবাসে বন্দি ছিলেন।  মৃত্যু মাত্র একুশ বছর বয়সে ১ জুলাই ১৯৩৬ সালে মারা যান বনলতা দাশগুপ্ত।   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী
তোতাকাহিনি রবীন্দ্রনাথ ঠাকুরের ছোটগল্পগুলোর মধ্যে একটি।   কাহিনি  তোতা-কাহিনি একটি ছোটগল্প। একবার 'মূর্খ' তোতা পাখির শিক্ষার প্রয়োজনীয়তা অনুভব করলেন রাজা। রাজার ভাগিনাদের ওপর দেয়া হলো সেই শিক্ষার ভার। ডাকা হলো রাজপণ্ডিতদের। নানা আলোচনা শেষে তারা সিদ্ধান্ত জানালেন, সামান্য খড়কুটো দিয়ে পাখিটি যে-বাসা বাঁধে, সে-বাসা অধিক বিদ্যাধারণের উপযুক্ত নয়। তাই রাজপণ্ডিতদের পরামর্শ অনুযায়ী পাখির জন্য নির্মিত হলো সোনার খাঁচা। অপূর্ব সে খাঁচা দেখার জন্য দেশ-বিদেশের লোক ঝুঁকে পড়ল। এরপর পণ্ডিত মশাই এলেন পাখিকে বিদ্যা শেখাতে। পুথি-লেখকেরা পুথির নকল করে করে বিশাল স্তুপ তৈরি করল। বিদ্যাশিক্ষার পাশাপাশি চলল খাঁচাটার মেরামত ও মেরামতের তদারকি। পাখির শিক্ষা-কার্যক্রম স্বচক্ষে দেখতে চাইলেন রাজা। পাত্র-মিত্র-অমাত্য নিয়ে রাজা শিক্ষাশালায় উপস্থিত হলেন। অমনি বেজে উঠল নানা বাদ্যযন্ত্র। রাজার শিক্ষাশালায় আসার মূল উদ্দেশ্যই ঢাকা পড়ে গেল রাজাকে স্বাগত জানাবার এমন হুলস্থুল আয়োজনে। এদিকে, শিক্ষার চাপে পাখিটি ধীরে ধীরে আধমরা হয়ে এল। একদিন দেখা গেল, সে তার রোগা ঠোঁট দিয়ে খাঁচার শিক কাটবার চেষ্টা করছে। পাখির এ 'বেয়াদবি' দেখে ক্ষিপ্ত কোতোয়াল ডেকে আনল কামারকে। এবার পাখির জন্য তৈরি হলো শিকল, কাটা পড়ল ডানা। পণ্ডিতেরাও এক হাতে কলম, এক হাতে সড়কি নিয়ে শিক্ষা দিতে উদ্যত হলো। অবশেষে পাখিটা মারা গেল।  তথ্যসূত্র  বিষয়শ্রেণী:রবীন্দ্রনাথ ঠাকুরের ছোটগল্প
ব্রজসুন্দর মিত্র (২৪ মার্চ ১২২৭ - ৩ সেপ্টেম্বর ১২৮২ বঙ্গাব্দ) একজন বাঙালি সমাজ সংস্কারক ও আমলা। তিনি পূর্ববঙ্গে (বাংলাদেশ) ব্রাহ্মসমাজ প্রতিষ্ঠা করেছিলেন ও নানা জনহিতকর কাজে আত্মনিয়োগ করেন।   প্রারম্ভিক জীবন  ব্রজসুন্দর ঢাকায় জন্মগ্রহণ করেন। পিতার নাম ছিল ভবানীপ্রসাদ মিত্র। ১৮৪০ খ্রিষ্টাব্দে কলেজের পাঠ সমাপ্ত করার পূর্বেই ঢাকা কমিশনার অফিসে কেরানীর পদে যোগ দিয়ে পদোন্নতি পান। ১৮৪৫ সালে ডেপুটি কালেক্টর ও ১৮৫১ তে আবগারি কালেকটরের পদ পেয়েছিলেন।   সমাজ সংস্কার  ১৮৪৭ সালে ব্রজসুন্দর ব্রাহ্মধর্ম গ্রহণ করেছিলেন। ঢাকা ব্রাহ্মসমাজ গঠন তার কৃতিত্ব। তত্ত্ববোধিনী পত্রিকা পাঠ করার পর ব্রাহ্মধর্ম সম্পর্কে আগ্রহ জন্মায়। তরুনদের মধ্যে উচ্চশিক্ষা বিস্তার, প্রগতিশীল কাজকর্মে উৎসাহ প্রদান কর‍তেন তিনি। বিদ্যাসাগরের উদ্যোগে বিধবা বিবাহ প্রচলন হলে তিনি নিজের খরচে সেই সংবাদ ছাপিয়ে বিলি বণ্টন করতেন। নিজ বাড়িতে রামকুমার বসু, ভগবানচন্দ্র বসু (জগদীশ চন্দ্র বসুর পিতা)র সাহায্যে একটি ছাপাখানা প্রতিষ্ঠা করেন তিনি। ঢাকা প্রকাশ নামক সাপ্তাহিক পত্রিকা (ঢাকা শহরের প্রথম সংবাদপত্র) তার ছাপাখানা থেকেই বের হতো। কার্যসূত্রে তাকে কুমিল্লায় বদলি হতে হলে তিনি আরমানিটোলায় একটি বাড়ি ক্রয় করেন তার অবর্তমানে ব্রাহ্মসমাজের কাজকর্ম চালিয়ে নিয়ে যাওয়ার জন্যে। ১৮৬৩ সালে ব্রজসুন্দর, দীননাথ সেনের সহায়তায় ঢাকায় ব্রাহ্ম স্কুল প্রতিষ্ঠা করেন। আরমানিটোলায় ব্রাহ্ম সমাজ অফিসের সামনে স্কুলটি প্রতিষ্ঠা করা হয়। আর্থিক অসুবিধার কারণে স্কুলের দায়িত্ব গ্রহণ করেন শিক্ষানুরাগী জমিদার কিশোরীলাল রায় চৌধুরী। স্কুলটির নামকরণ করা হয় জগন্নাথ স্কুল। উনিশ শতকের সেই স্কুলই পরবর্তীতে জগন্নাথ কলেজ এবং বর্তমানে জগন্নাথ বিশ্ববিদ্যালয় আকারে বিস্তার লাভ করেছে। বহুবিবাহ রোধ, মদ্যপান বিরোধী, দুর্নীতি নিবারণ, স্ত্রী শিক্ষা বিস্তার ইত্যাদি কাজে তার বিশেষ অবদান আছে। বাংলাদেশে তরুণ সমাজের মধ্যে ব্রাহ্মধর্মকে ছড়িয়ে দিতে পেরেছিলেন ব্রজসুন্দর। মহর্ষি দেবেন্দ্রনাথ ঠাকুর তার কাজে সন্তুষ্ট হন ও তাদের মধ্যে সু-সম্পর্ক তৈরী হয়। ব্রজসুন্দরের তৃতীয়া কন্যা উমাসুন্দরীর সাথে ঠাকুর জমিদারীর দেওয়ান প্রসন্ন কুমার বিশ্বাসের বিবাহ দেওয়ার ব্যবস্থা করেন মহর্ষি দেবেন্দ্রনাথ। ঠাকুরবাড়ির নিয়ম মেনে ব্রাহ্মধর্ম মতে এই বিবাহ হয়।   তথ্যসূত্র   বিষয়শ্রেণী:ব্রাহ্মধর্ম প্রচারক
মঞ্জুলা পদ্মনাভন (জন্ম: ২৩শে জুন ১৯৫৩) হলেন একজন নাট্যকার, সাংবাদিক, কমিক স্ট্রিপ শিল্পী এবং শিশু সাহিত্যিক। অনেকগুলি নাটকের মধ্যে তাঁর দুটি নাটক ছিল লাইটস আউট (১৯৮৩) এবং হারভেস্ট (১৯৯৭)। ২০০১ সালে পরিচালক গোবিন্দ নীহালানি তাঁর হার্ভেস্ট নাটকটিকে দেহম নামে একটি চলচ্চিত্রে রূপায়িত করেছিলেন। ২০১৭ সালে গোবিন্দ নীহালানি লাইটস আউট নাটকটিকে নিয়ে, তি আনি ইতার নাম দিয়ে একটি মারাঠি চলচ্চিত্রে রূপান্তরিত করেছিলেন।  তাঁর কমিক স্ট্রিপগুলি সাপ্তাহিকভাবে মুম্বইয়ের সানডে অবজার্ভার পত্রিকায় (১৯৮২-৮৬) এবং দৈনিক ভাবে দিল্লির পাইওনিয়ারে (১৯৯১-৯৭) প্রকাশিত হত। তাঁর বইগুলির মধ্যে আছে হট ডেথ, কোল্ড স্যুপ, ফর গেটিং দেয়ার, দিস ইস সুকি! এবং ক্লেপটোম্যানিয়া। তাঁর হারভেস্ট (১৯৯৭) নাটকটি, ১৯৯৭ সালে থিয়েটারের জন্য ওনাসিস পুরস্কার জিতেছিল। মঞ্জুলা শিশুদের জন্য তাঁর নিজস্ব উপন্যাস, মাউস অ্যাটাক এবং মাউস ইনভেডার সহ চব্বিশটি বইতে ছবি এঁকেছেন।  প্রাথমিক জীবন মঞ্জুলা ১৯৫৩ সালের ২৩শে জুন দিল্লিতে এক সরকারি কূটনীতিবিদ পরিবারে জন্মগ্রহণ করেছিলেন। তিনি কৈশোর বয়সে আবাসিক বিদ্যালয়ে থেকে পড়াশুনো করেছেন। কলেজ জীবনের পরে, তাঁর নিজের পথ তৈরির দৃঢ় সংকল্প তাঁকে প্রকাশনা এবং গণমাধ্যম সম্পর্কিত ক্ষেত্রগুলির দিকে নিয়ে গিয়েছিল।  পেশা এবং কাজ  তিনি তাঁর নাটক হার্ভেস্ট  এর জন্য গ্রীক ওনাসিস পুরস্কার পেয়েছিলেন। এই নাটকটি অবলম্বন করে পরিচালক গোবিন্দ নীহালানি একটি চলচ্চিত্র দেহম  তৈরি করেছিলেন। চলচ্চিত্রটি পুরস্কার পেয়েছিল। তাঁর লাইটস আউট নাটক অবলম্বনে গোবিন্দ নীহালানি ২০১৭ সালে তি আনি ইতার নাম দিয়ে একটি মারাঠি চলচ্চিত্র তৈরি করেছিলেন।  তাঁর হিডেন ফায়ারস  হল ধারাবাহিক নাটকের সিরিজ। তার অন্যান্য রচনাগুলির মধ্যে আছে দ্য আর্টিস্ট'স মডেল  (১৯৯৫) এবং সেক্সটেট (১৯৯৬)।  তিনি ক্লেপটোম্যানিয়া  নামে একটি ছোটগল্পের সংকলনও লিখেছেন। ২০০৮ সালে প্রকাশিত তাঁর বই হল এস্কেপ । সংবাদপত্রের কলাম লেখার পাশাপাশি তিনি কমিক স্ট্রিপ তৈরি করেছিলেন। তিনি 'সুকি' নামে একটি ভারতীয় কমিক চরিত্র তৈরি করেছিলেন, যা সানডে অবজার্ভার পত্রিকায় কমিক স্ট্রিপ হিসাবে ধারাবাহিকভাবে প্রকাশিত হত। ১৯৯৭ সালের আগে (যে বছর তাঁর হার্ভেস্ট নাটকটি মঞ্চস্থ হয়েছিল) তিনি ব্যঙ্গচিত্র অংকনকারী শিল্পী হিসাবে বেশি পরিচিত ছিলেন, এবং তাঁর দৈনিক কার্টুন স্ট্রিপ প্রকাশিত হত দ্য পাইওনিয়ার  পত্রিকায়। তাঁর ডাবল টক  বইটি বম্বে স্ট্রিপ কমিকের একটি সংগ্রহ। লেখক এবং চিত্রক হিসাবে  ২০১৩ থ্রী ভার্জিনস এ্যান্ড আদার স্টোরিজ,  নতুন দিল্লি, ভারত: যুব্বান বুকস।  ২০১৫ আইল্যান্ড অব লস্ট গার্লস,  হ্যাচেট।  ২০১১ আই অ্যাম ডিফারেন্ট! ক্যান ইউ ফাইন্ড মি?  ওয়াটারটাউন, মাস: চার্লসব্রিজ প্রকাশনী।  ২০০৮ এস্কেপ, হ্যাচেট।  ২০০৫ আনপ্রিনসেস!  নতুন দিল্লি: পাফিন বুকস।  ১৯৮৬ এ ভিজিট টু দ্য সিটি মার্কেট, নতুন দিল্লি: ন্যাশনাল বুক ট্রাস্ট  ২০০৩ মাউস অ্যাটাক  চিত্রক হিসাবে  বেগ, তারা আলী, এবং মঞ্জুলা পদ্মনাভন। ১৯৭৯। ইন্দ্রানী অ্যান্ড দ্য এনচান্টেড জাঙ্গল নতুন দিল্লি: থমসন প্রেস (ভারত) লিমিটেড  মৈথিলি জগন্নাথন ও মঞ্জুলা পদ্মনাভন। ১৯৮৪। ড্রুপি ড্রাগন । নতুন দিল্লি: থমসন প্রেস।  হাস্যকর রেখাচিত্রমালা (কমিক স্ট্রিপ)   ২০০৫ ডাবল টক. নতুন দিল্লি: পেঙ্গুইন বুকস।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী নাট্যকার বিষয়শ্রেণী:ভারতীয় শিশুসাহিত্যিক বিষয়শ্রেণী:১৯৫৩-এ জন্ম বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:দিল্লির লেখিকা বিষয়শ্রেণী:ভারতীয় কমিক লেখক
দেব ধাম যোধপুরিয়া হল প্রভু দেবনারায়ণকে উৎসর্গ করা একটি মন্দির যেটি রাজস্থান রাজ্যের টঙ্ক জেলার নিওয়াই পৌরসভায় অবস্থিত, এটি জয়পুর থেকে  দূরে  জয়পুর-কোটা জাতীয় সড়কের (জাতীয় সড়ক - ১২) ওপর, মাশি বাঁধের কাছে,  টঙ্ক জেলার নিওয়াই পৌরসভার মনোহরপুরায় অবস্থিত।  দেবনারায়ণকে বিষ্ণুর অবতার হিসেবে পূজা করা হয়। এটা বিশ্বাস করা হয় যে ভগবান জন্মগ্রহণ করেছিলেন গুর্জার যোদ্ধা দম্পতির ঘরে, তাঁদের পুত্র দেবনারায়ণ হয়ে। দম্পতির নাম সাওয়াই ভোজ বাগারবত এবং সাধু মাতা গুর্জরী। তিনি বিক্রম সংবৎ বর্ষপঞ্জির ৯৬৮ সালে জন্মগ্রহণ করেছিলেন। মন্দিরটিতে শ্রী সওয়াই ভোজ গুর্জার, তারাদে পানওয়ার, ভুনা জি এবং মেহেন্দু জিয়ের মূর্তি এবং স্মৃতিচিহ্নও রয়েছে। মন্দিরটিতে বিশেষত শুক্রবারে ভক্তরা দর্শন করতে আসে এবং পুরো রাতে জাগরণের আয়োজন করে।  উৎসব দেবনারায়ণের স্মরণে মন্দিরে প্রতি বছর দুটি মেলার আয়োজন করা হয়। এই সময়ে, দেবনারায়ণের ভোপারা (পূজারী) নৃত্যরত অবস্থায় একটি থালার উপর তাঁর জন্ম এবং তাঁর সাহসী ক্রিয়াকলাপ সম্পর্কিত চিত্র তৈরি করে। প্রথম উৎসবটি হয় প্রতি বছর ভাদ্র মাসের সপ্তমী শুক্লপক্ষে (গ্রেগরীয় বর্ষপঞ্জির আগস্ট-সেপ্টেম্বর মাসে) এবং দ্বিতীয় উৎসবটি হয় প্রতি বছর মাঘ মাসের সপ্তমী কৃষ্ণপক্ষে (গ্রেগরীয় বর্ষপঞ্জির জানুয়ারি-ফেব্রুয়ারি মাসে)  মূর্তি thumb|যোধপুরিয়াতে সাওয়াই ভোজ গুর্জার একটি মূর্তি, ২৪ জন গুর্জর ভাইদের মধ্যে তিনি একজন যাঁকে বাগারাবত বলা হয়। মন্দিরটি বিভিন্ন মূর্তি দিয়ে সজ্জিত। এর মধ্যে রয়েছে দেবনারায়ণের সম্পর্কিত ভাই ভুনা এবং মেহেন্দুর মূর্তি এবং তাঁদের সৎ বোন তারাদে পানওয়ারের মূর্তি। অন্যান্য মূর্তিগুলি থেকে পাওয়া যায় সওয়াই ভোজের প্রতিকৃতি, একটি শিশু হিসাবে দেবনারায়ণ সাদু মাতা গুর্জারির কোলে বসে, দেবনারায়ণের জন্মস্থান এবং দেবনারায়ণের সিংহীর দুধ পান করা।  আরতি ও রাত জাগরণ 150px|thumb|left|যোধপুরিয়ায় ছেলে দেবনারায়ণের সাথে সাদু মাতা গুর্জারির মূর্তি।thumb|alt=Akhand Jyoti at night with images of mounted soldiers which reflect in red and white.|অখন্ড জ্যোতি, যেটি মনোহরপুরার প্রতিষ্ঠাতা নাগাজি বাগরী গুর্জা শুরু করেছিলেন। দেবনারায়ণের আরতি (প্রধান পূজা) প্রতিদিন তিনবার হয়, ভোর ৪টা, সকাল ১১টা এবং সন্ধ্যা ৭টায়। বিশেষ করে শুক্রবার দিন দূর-দূরান্তের গ্রাম ও শহর থেকে ভক্তরা মন্দির দর্শন করতে আসেন। অনেক ভক্ত রাত্রি জাগরণ (জাগরণ) সংগঠিত করেন, বিশেষ করে শুক্রবারে জাগরণ হয় এবং গ্রীষ্মের মরসুমে প্রায় প্রতিদিনই এটি হয়।  দেবনারায়ণের প্রতিটি ছবিতে নিম্নলিখিত উদ্ধৃতি লক্ষ্য করা যায়: "সম্বৎ ৯৬৮ কে অংশ, জনম লিয়া গুর্জর কে বংশ সাধু সতী কে বচনো দ্বারা, কমল ফুল দেব লিয়া অবতার।" কথাগুলিকে এইভাবে অনুবাদ করা যেতে পারে তিনি সাদু মাতা গুর্জারীকে দেওয়া প্রতিশ্রুতি পূরণ করার জন্য বিক্রম সংবৎ ৯৬৮ (৯১১ খ্রিস্টাব্দ) সালে গুর্জার রাজবংশে অবতার রূপে অবতীর্ণ হন।  বহিঃসংযোগ www.devdham.org  তথ্যসূত্র  বিষয়শ্রেণী:দেবনারায়ণ বিষয়শ্রেণী:আঞ্চলিক হিন্দু দেবদেবী বিষয়শ্রেণী:হিন্দু দেবদেবী বিষয়শ্রেণী:টঙ্ক জেলার হিন্দু মন্দির বিষয়শ্রেণী:রাজস্থানের হিন্দু মন্দির
মহারাজ যযাতি-র দুই পুত্র তুর্বসু ও দ্রুহ্যু। এঁদের নামেই তুর্বসুবংশ এবং দ্রুহ্যুবংশ। তুর্বসু ও দ্রুহ্যু যযাতির জরা গ্রহণ করতে না চাওয়ায় যযাতি এদের নিজ রাজ্যে অভিষিক্ত না করে অন্যত্র রাজ্য দিয়েছিলেন। এঁরা বিভিন্ন অনার্য জাতির রাজা হয়েছিলেন।   তুর্বসুবংশের বিবরণ  যযাতি ও দৈত্যগুরু শুক্রাচার্য'র কন্যা দেবযানীর দ্বিতীয় পুত্র তুর্বসু। তুর্বসুর পাঁচ পুরুষ পরেই এ বংশ পুরুবংশে গিয়ে মিশেছে। তুর্বসুর বংশধরেরা বেলুচিস্তানে ম্লেচ্ছদের অধিপতি ছিল। +বিষ্ণুপুরাণভাগবত পুরাণমৎস্যপুরাণব্রহ্মপুরাণবহ্নি  গোভানু  ত্রৈশ্বাম্ব  করন্ধম  মরুত্তবহ্নি  বর্গ  ভানুমান  ত্রিভানু  করন্ধম  মরুত্তগর্ভ  গোভানু  ত্রিসারি  করন্ধমবহ্নি  গোভানু  ঐশানু  করন্ধম  অবিক্ষিত মরুত্ত মরুত্তের পুত্র ছিল না। তাঁর এক কন্যা নাম-সংযতা। রাজা মরুত্ত একটি যজ্ঞ করেন, যেখানে পুরোহিত নিযুক্ত হন দেবগুরু বৃহস্পতির ভ্রাতা সংবর্ত। যজ্ঞ শেষে যজ্ঞের দক্ষিণাস্বরূপ সংবর্ত-কে কন্যাসম্প্রদান করেন।  এর পরে মরুত্ত পুরুবংশীয় দুষ্মন্তকে নিজের পুত্রের মতো মানুষ করেছিলেন।   দ্রুহ্যুবংশের বিবরণ  দ্রুহ্যু, যিনি স্বভাবে অতি কঠোর। সংস্কৃত ব্যাকরণে 'দ্রুহ্যতি(द्रुह्यति)' মানে 'আঘাত'। তিনি ছিলেন প্রথম এমন ক্ষত্রিয় রাজা, যিনি বেদ-বিরুদ্ধ সংস্কৃতির পালন করা শুরু করেছিলেন। দ্রুহ্যুর বংশধারায় প্রথম দুই-তিন পুরুষ বর্তমান পাঞ্জাবের উত্তর-পশ্চিম সীমান্তে রাজত্ব করতেন। কিন্তু তারপরে দ্রুহ্যুবংশীয় দের সাথে শিবি রাজার (দ্রুহ্যুর ভ্রাতা অনুর বংশধারায় জাত) যুদ্ধ হয়। ফলে দ্রুহ্যুরা আরও পশ্চিমে গান্ধারে চলে যায়। দ্রুহ্যুর বংশধর গান্ধারের নামেই গান্ধার দেশ(বর্তমান-আফগানিস্তান)।  রামায়ণের যুগে একবার রামের ভাই ভরতের সঙ্গে গান্ধার রাজ প্রথম নগ্নজিৎ'র যুদ্ধ হয়েছিল। সে যুদ্ধ নগ্নজিত হেরে গেলে ভরতের পুত্র তক্ষ পেল তক্ষশীলা এবং পুষ্কলা পেল পুরুষপুর(বর্তমান-পেশাওয়ার)।  দ্বাপর যুগে দ্রুহ্যুবংশীয়রা পুনরায় গান্ধার দখল করল। গান্ধার রাজা দ্বিতীয় নগ্নজিৎ ছিলেন সুবলের পিতা এবং দুর্যোধনের মামা শকুনির পিতামহ।  [বিষ্ণু ও ভাগবত পুরাণের বিবরণ একই কলামে দেওয়া হয়েছে। তৃতীয় বন্ধনীর ভিতরে বিষ্ণু পুরাণের বিবরণ] +ভাগবত ও বিষ্ণু পুরাণ মৎস্যপুরাণব্রহ্মপুরাণবভ্রু  সেতু  আরব্ধ[আরদ্বান]  গান্ধার  ধর্ম  ধৃত  দুর্মদ[দুর্গম]  প্রচেতাসেতু ও কেতু  শরদ্বান(সেতুর পুত্র)  গান্ধার  ধর্ম  ধৃত  বিদুষ  প্রচেতা#বভ্রু ও সেতু  মরুৎপতি অঙ্গার সেতু  গান্ধার #প্রচেতার ১০০ পুত্র। সকলেই উত্তরদিকে ম্লেচ্ছদের রাজা হয়   তথ্যসূত্র   বিষয়শ্রেণী:হিন্দু পৌরাণিক বংশতালিকা
ইলিয়াস খোজা (১৩৬৮ সালে মারা যান) ছিল মাওয়ারাননহরের (১৩৬৩) খান এবং ১৩৬৩ থেকে ১৩৬৮ সাল পর্যন্ত মঘুলিস্তানের খান ছিলেন। তিনি তুগলুগ তৈমুরের ছেলে।   জীবনী  ১৩৬৩ সালে, তুঘলুগ তৈমুর, যিনি সম্প্রতি ট্রান্সস্যাক্সিয়ানার (মাওয়ারাননহর) নিয়ন্ত্রণ নিয়েছিলেন এবং এর অনেক স্থানীয় নেতার মৃত্যুদণ্ড কার্যকর করেছিলেন, তিনি ইলিয়াস খোজাকে এর শাসক নিযুক্ত করেছিলেন। মোগলরা যে নির্মমতার সাথে এই অঞ্চলে শাসন করেছিল, তা কারাউনাসের আমির  এবং বার্লাসের আমির তৈমুর সহ অনেকেই তাদের বিরোধিতা করেছিল। ইলিয়াস খোজার প্রতি অনুগত মোগল এবং স্থানীয় উপজাতির সেনাবাহিনীর সাথে তারা মুখোমুখি হয়েছিল এবং  যুদ্ধে তাদের পরাজিত করেছিল। এর খুব অল্প সময়ের মধ্যেই তুঘলুগ তৈমুর মারা যান এবং ইলিয়াস খোজা ক্ষমতা গ্রহণের জন্য মোগুলিস্তানের উদ্দেশ্যে রওনা হন।  ১৩৬৫ সালে, ইলিয়াস খোজা ট্রান্সসক্সিয়ায় ফিরে আসেন। মে মাসে, তিনি তাশখন্দের যুদ্ধে আমির হুসেন এবং তৈমুরকে পরাজিত করেছিলেন, কিন্তু তিনি যখন সমরখন্দের ফটকের সামনে পৌঁছেছিলেন তখন এর বাসিন্দারা তাকে ঢুকতে দেয় নি এবং পরবর্তীকালে এই অবরোধটি বিপর্যয়কর হয়েছিল। তার ঘোড়াগুলির মধ্যে মহামারি (প্লেগ) ছড়িয়ে পরেছিল। এই প্লেগ মোগলদের তাদের ক্ষমতা থেকে বঞ্চিত করেছিল এবং তারা আবার ট্র্যানসক্সিয়ানা ছেড়ে চলে যেতে বাধ্য হয়েছিল।  ১৩৬৮ সালে ইলিয়াস খোজা মারা যান। দুগলাত আমির কামার উদ্দীন তখন খানের পদ দখল করেছিলেন; ইলিয়াস খোজার মৃত্যুর জন্য তিনিই সম্ভবত দায়ী ছিলেন। খানের পরিবারের বেশিরভাগ লোককে হত্যা করা হয়েছিল, তবে তার ভাই খিজর খোজা, যিনি শেষ পর্যন্ত চাগতাই খানের জন্য মোগুলিস্তান ফিরে পেতে পারেন, তিনি নিরাপদে লুকিয়ে ছিলেন।  তথ্যসূত্র   বিষয়শ্রেণী:চাগতাই খান বিষয়শ্রেণী:তুর্ক শাসক বিষয়শ্রেণী:জন্মের সাল অজানা বিষয়শ্রেণী:মঙ্গোল সাম্রাজ্যের মুসলিম বিষয়শ্রেণী:১৩৬৮-এ মৃত্যু বিষয়শ্রেণী:১৪শ শতাব্দীর এশিয়ার রাজশাসক
আর্মেনিয়া মান সময় (AMT) আর্মেনিয়ায় ব্যবহৃত সময় অঞ্চল। আর্মেনিয়া মান সময় ইউটিসি থেকে ০৪ ঘণ্টা এগিয়ে ইউটিসি+০৪:০০. এখানে দিবালোক সংরক্ষণ সময় সমন্বয় করা হত - আর্মেনিয়া গ্রীষ্মকালীন সময় (AMST), যেটি ২০১২ সাল থেকে বন্ধ আছে।   তথ্যসূত্র    বহিঃসংযোগ   https://web.archive.org/web/20120623162357/http://www.world-time-zones.org/zones/armenia-time.htm  http://www.worldtimezone.com/wtz-names/wtz-amst.html alt=Stub icon|30x30pxThis Armenia-related article is a stub. You can help Wikipedia by expanding it. v  t  e  বিষয়শ্রেণী:সময় অঞ্চল
দিগদাইড় ইউনিয়ন বাংলদেশের ঢাকা বিভাগের কিশোরগঞ্জ জেলার তাড়াইল উপজেলার একটি ইউনিয়ন।   অবস্থান ও সীমানা  এটি তাড়াইল উপজেলার দক্ষিণ-পূর্ব  অবস্থিত । করিমগঞ্জ উপজেলার গুজাদিয়া ইউনিয়নের পূর্ব দিকে ও 5 নং দামিহা ইউনিয়নের পশ্চিমে অবস্থিত জনসংখ্যা বহুল একটি ইউনিয়ন। ১।কল্লা ২।আছভয়া ৩। করাতি  ৪। দিগদাইড় ৫। বড়োয়া ৬। সিংধা ৭। লক্ষিপুর ৮। নয়নসুখ এছাড়াও আরো অনেক গ্রাম এই দিগদাইড় ইউনিয়নে রয়েছে।।   আরও দেখুন    ঢাকা বিভাগ  কিশোরগঞ্জ জেলা তাড়াইল উপজেলার সাতটি ইউনিয়নের মধ্যে দিগদাইড় ইউনিয়ন পরিষদ একটি । দিগদাইড় ইউনিয়ন নয়টি ওয়ার্ড  ও অনেক গুলো গ্ৰামে নিয়ে গঠিত হয় গ্ৰামগুলোর মধ্যে বরুহা,দিগদাইড়,সিন্দা,নয়নসুখ,করাতি, লক্ষীপুর, কল্লা ,ভাদেরা ,জডারকান্দি  ইত্যাদি।   তথ্যসূত্র   বিষয়শ্রেণী:তাড়াইল উপজেলার ইউনিয়ন
গোগনগর ইউনিয়ন নারায়ণগঞ্জ সদর উপজেলার সবচেয়ে ছোট একটি ইউনিয়ন। এটি ১৯৪৩ খ্রিষ্টাব্দে স্থাপিত হয়।  ইতিহাস ব্রিটিশ শাসন আমলের আনুমানিক ১৯৪৩ সালে প্রথম গোগনগর ও সৈয়দপুর এলাকা নিয়ে অত্র ইউনিয়ন গঠিত হয় । ঐ সময়ে ইউনিয়ন এর চেয়ারম্যান কে গ্রাম প্রেসিডেন্ট বলা হত। গোগনগর ইউনিয়নের সর্বপ্রথম চেয়ারম্যান এর নাম মো: সদর উদ্দিন দেওয়ান । পরবর্তীতে পর্যায়ক্রমে একের পর এক চেয়ারম্যান এর পরিবর্তন হয় । বর্তমান চেয়ারম্যান এর নাম  ফজর আলী।  চেয়ারম্যানবৃন্দ ক্রম  চেয়ারম্যান  ধরন ১ মো: সদর উদ্দিন দেওয়ান নির্বাচিত ২ মো: কফিলউদ্দিন মুন্সী ভারপ্রাপ্ত ৩ মো: আফছার উদ্দিন মুন্সী ৪ মো: মুজাফ্ফর আলী সিকদার নির্বাচিত ৫ মো: আবুল কাশেম বেপারী ৬ মো: আরব আলী ফকির ৭ মো: আব্দুল গফুর চৌধুরী ভারপ্রাপ্ত ৮ মো: কাছিমউদ্দিন আহম্মেদ নির্বাচিত ৯ মো: আব্দুর রহমান মিয়া ভারপ্রাপ্ত ১০ মো: রমিজউদ্দিন মাস্টার নির্বাচিত ১১ ডা: মো: মোছলেহ্উদ্দিন আহমেদ ১২ ১৩ ১৪ মোঃ আঃ জলিল সরদার ১৫ ডা: মো: মোছলেহ্উদ্দিন আহমেদ ১৬ মজিবর রহমান সিকদার ১৭ মো: ফরহাদ হোসেন ভারপ্রাপ্ত ১৮ নওশেদ আলী নির্বাচিত ১৯ ২০ নূর হোসেন ভারপ্রাপ্ত ২১ ফজর আলী নির্বাচিত   গ্রামভিত্তিক লোকসংখ্যা     # ওয়ার্ড গ্রামের নাম লোকসংখ্যা ১ মসিনাবন্দ পূর্ব	 ২,৮০০জন ২ মসিনাবন্দ উত্তর ২,০০৫জন ৩ বাড়ীরটেক ২,০০০জন ৪ সৈয়দপুর পূর্ব ২,০০০জন ৫ সৈয়দপুর পশ্চিম ২,০০০জন ৬ সৈয়দপুর কদমতলী ২,৫০০জন ৭ নতুন সৈয়দপুর ৩,০০০জন ৮ পুরাতন সৈয়দপুর ৩,৫০০জন ৯ চর সৈয়দপুর ৩,৫০০জনমোট লোকসংখ্যা২৩,৩০৫   খাল ও নদী  নারায়ণগঞ্জ জেলার সদর উপজেলার গোগনগর ইউনিয়নটি একটি অতি জনবহুল ইউনিয়ন। অত্র ইউনিয়নের পূর্ব দিকে দিয়ে বয়ে গেছে খরস্রোতা শীতলক্ষ্যা নদী। এবং ইউনিয়নের পশ্চিম দিকে বয়ে গেছে বুড়িগঙ্গা নদী।এছাড়াও অত্র ইউনিয়নের বুক চিরে অসংখ্যা খাল প্রবাহিত হয়েছে। এক সময় এ সকল খাল দিয়ে প্রতিনিয়ত নৌকা ও ছোট ছোট লঞ্চ চলাচল করত।   শিক্ষা প্রতিষ্ঠান   সরকারী প্রাথমিক বিদ্যালয়ের সংখ্যা: ৪টি  বে-সরকারী প্রাথমিক বিদ্যালয়ের সংখ্যা: ১টি  সরকারি উচ্চ বিদ্যালয়: ১টি  বে-সরকারী উচ্চ বিদ্যালয়ের সংখ্যা: ১টি  মাদ্রাসা: ৫টি  তথ্যসূত্র
রসুল বিজয় মধ্যযুগীয় বাংলা সাহিত্যের উল্লেখযোগ্য কবি শেখ চাঁদের একটি কাব্যগ্রন্থ। এ কাব্যটি কবির পীর শাহদৌলার আদেশে লেখা হয়েছে। বইটিতে ইসলামের শেষ নবী মুহাম্মাদের জীবনী সংক্রান্ত বই, তবে বইটিতে মারফত সম্বন্ধীয় আলোচনা আধিক্য পেয়েছে। বইটিতে কবি শেখ চাঁদ তার গুরু পীর শাহদৌলার নানা জটিল তত্ত্বমূলক প্রশ্ন করেছেন, এবং তার পীর এসব প্রশ্নের উত্তর দিয়েছেন, এভাবেই কাব্যটি রচনা হয়েছে। সেই হিসাবে কাব্যটি একটি প্রশ্নোত্তর কাব্য বলা যায়।  বইটি কালের পরিক্রমায় হারিয়ে যায়, তবে কিয়ামত নামা একটি বইয়ে রসুল বিজয় বই সম্পর্কে জানা যায়, এবং বইয়ের বিষয়বস্তু সম্পর্কে ধারণা পাওয়া যায়। এই গ্রন্থটি কবি শাহদৌলার চিন্তা-চেতনা ও কর্মের সাথে যথেষ্ট মিল রয়েছে। বইটি বাংলা গদ্য সাহিত্যের একটি প্রাচীনতম কাব্য হিসাবে বিবেচনা করা হয়। হিসাবে খ্যাতি লাভ করেছে।   আরো দেখুন    শেখ চাঁদ  রসুল বিজয় (জৈনুদ্দিনের কাব্য)   তথ্যসূত্র   বিষয়শ্রেণী:১৫ শতকের ভারতীয় গ্রন্থ বিষয়শ্রেণী:১৫ শতকের ইসলামি সাহিত্য বিষয়শ্রেণী:বাংলা ভাষায় মুহাম্মাদের জীবনীগ্রন্থ বিষয়শ্রেণী:মধ্যযুগের ইসলামের সংস্কৃতি বিষয়শ্রেণী:সত্তাতত্ত্ব বিষয়শ্রেণী:ইসলামি সাহিত্য বিষয়শ্রেণী:মুহাম্মাদ সম্পর্কিত কাব্যগ্রন্থ
নওগাঁ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৭নং আসন।  সীমানা নওগাঁ-২ আসনটি নওগাঁ জেলার পত্নীতলা উপজেলা ও ধামইরহাট উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ হুমায়ুন কবীর চৌধুরী জাতীয় পার্টি ১৯৮৮ এসএম নুরুজ্জামান জাতীয় পার্টি ১৯৯১ শহীদুজ্জামান সরকার বাংলাদেশ আওয়ামী লীগ ফেব্রুয়ারি ১৯৯৬ শামসুজ্জোহা খান বাংলাদেশ জাতীয়তাবাদী দল জুন ১৯৯৬ শামসুজ্জোহা খান বাংলাদেশ জাতীয়তাবাদী দল ২০০১ শামসুজ্জোহা খান বাংলাদেশ জাতীয়তাবাদী দল ২০০৮ শহীদুজ্জামান সরকার বাংলাদেশ আওয়ামী লীগ ২০১৪ শহীদুজ্জামান সরকার বাংলাদেশ আওয়ামী লীগ ২০১৮ শহিদুজ্জামান সরকার বাংলাদেশ আওয়ামী লীগ২০২৪শহিদুজ্জামান সরকারবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শহীদুজ্জামান সরকার বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে নওগাঁ-২  বিষয়শ্রেণী:নওগাঁ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
ভারত জাতীয় মহিলা ফিল্ড হকি দল (ডাকনাম:নভঃবর্ণা), ভারতকে আন্তর্জাতিক ফিল্ড হকি খেলায় প্রকাশ করে।  রেকর্ড গ্রীষ্মকালীন অলিম্পিক   নং বছর আয়োজক  অবস্থান ১ ১৯৮০ মস্কো ৪র্থ২ ২০১৬ রিউ দি জানেইরু ১২শ৩ ২০২০ টোকিও ৪র্থ   এশিয়ান গেমস   নং বছর আয়োজক  অবস্থান ১ ১৯৮২ নতুন দিল্লি, ভারত২ ১৯৮৬ সিউল, দক্ষিণ কোরিয়া৩ ১৯৯০ বেইজিং, চীন৪ ১৯৯৪ হিরোশিমা, জাপান৫ ১৯৯৮ ব্যাংকক, থাইল্যান্ড৬ ২০০২ বুসান, দক্ষিণ কোরিয়া৭ ২০০৬ দোহা, কাতার৮ ২০১০ গুয়াংজু, চীন৯ ২০১৪ ইনচেন, দক্ষিণ কোরিয়া১০ ২০১৮ জাকার্তা, ইন্দোনেশিয়া১১ ২০২২ হাংচৌ, চীন  এফআইএইচ হকি সিরিজ নংবছরআয়োজক অবস্থান ১২০১৮-১৯ হিরোশিমা  অ্যাফ্রো-এশিয়ান গেমস নংবছরআয়োজক অবস্থান ১২০০৩  হায়দ্রাবাদ  দক্ষিণ এশীয় গেমস নংবছরআয়োজকঅবস্থান ১২০১৬ গুয়াহাটি  চলচ্চিত্রে শাহরুখ খান অভিনীত চাক দে! ইন্ডিয়া চলচ্চিত্রে ভারতের মহিলা হকি দলকে তুলে ধরা হয়েছে এবং তাদের সেরা হয়ে ওঠার গল্প বর্ণিত হয়েছে।  তথ্যসূত্র  বিষয়শ্রেণী:ভারতের জাতীয় ক্রীড়া দল বিষয়শ্রেণী:ফিল্ড হকি বিষয়শ্রেণী:ভারতের নারী জাতীয় ক্রীড়া দল
থাম্ব|মাদাগাস্কারে কোবান্ড্রাভিনা কাটা হচ্ছে কোবা হলো এক ধরনের মিষ্টি। এটি পেষানো বাদাম, গুড় ও চালের গুঁড়া দিয়ে তৈরি করা হয়। এটি মাদাগাস্কারের একটি ঐতিহ্যবাহী খাবার (যা কোবা রাভিনা বা কোবান্দ্রাভিনা নামেও পরিচিত), বিশেষ করে পার্বত্য অঞ্চলে জনপ্রিয়। বাজার ও জ্বালানি ভরার স্টেশনে বিক্রেতারা কোবা আকন্দ্রো বিক্রি করেন এবং এটি পেষানো বাদাম, চটকানো কলা, মধু ও ভুট্টার গুঁড়ার মিশ্রণ কলাপাতায় মুড়ে ধীরে ধীরে সিদ্ধ বা বাষ্পে রান্না করে প্রস্তুত করা হয়।   বৈচিত্র্যতা  মাদাগাস্কারের মালাগাসি রান্নার অংশ হিসেবে কোবা আকন্দ্রো বাজার ও জ্বালানি স্টেশনে বিক্রেতারা বিক্রি করেন। এটি পেষানো বাদাম, চাচা কলা, মধু ও ভুট্টার গুঁড়ার মিশ্রণ কলাপাতায় মুড়িয়ে ধীরে ধীরে বাষ্পে বা সিদ্ধ করে তৈরি করা হয়।Bradt (2011), p. 312 এছাড়া শক্ত বাদাম মিঠাইও বিক্রি করা হয়।   আরও দেখুন    চিনাবাদাম খাবারের তালিকা   তথ্যসূত্র    বহির্সংযোগ    কোবা আকন্ড্রো প্রস্তুতির নির্দেশমূলক ভিডিও  বিষয়শ্রেণী:কনফেকশনারি
ডান|থাম্ব|240x240পিক্সেল| একটি সুপারমার্কেটে উত্পাদন বিভাগ ডান|থাম্ব|240x240পিক্সেল| একটি হাইপারমার্কেটে প্যাকেটজাত খাবারের আইল থাম্ব|253x253পিক্সেল| ওমানের একটি গ্রামে একটি মুদির দোকান  মুদি দোকান বা সহজভাবে মুদিখানা  হল এমন একটি দোকান যা প্রাথমিকভাবে খাদ্য পণ্যের একটি সাধারণ পরিসরের তাজা বা প্যাকেজ খাবার খুচরো বিক্রি করে, যা মার্কিন দৈনন্দিন ব্যবহারে, যদিও "মুদি দোকান" সুপারমার্কেটের একটি প্রতিশব্দ, এবং মুদিখানার পণ্য বিক্রি করে এমন অন্যান্য দোকান উল্লেখ করতে ব্যবহৃত হয় না। যুক্তরাজ্যে, খাবার বিক্রি করে এমন দোকানগুলিকে মুদির দোকান  বা মুদির দোকান হিসাবে আলাদা করা হয় (যদিও দৈনন্দিন ব্যবহারে, লোকেরা সাধারণত "সুপারমার্কেট" বা "কোনার দোকান"  বা "সুবিধার দোকান" শব্দটি ব্যবহার করে)।  সুপারমার্কেট এবং হাইপারমার্কেটের মতো মুদির জিনিস বিক্রি করে এমন বড় ধরনের দোকানে সাধারণত উল্লেখযোগ্য পরিমাণে খাদ্যবহির্ভূত পণ্য যেমন পোশাক এবং গৃহস্থালির জিনিসপত্র মজুত থাকে। ছোট মুদির দোকানগুলি যেগুলি প্রধানত ফল এবং সবজি বিক্রি করে সেগুলি গ্রিনগ্রোসার (ব্রিটেন) বা উৎপাদিত বাজার (মার্কিন) নামে পরিচিত এবং ছোট মুদির দোকানগুলি যেগুলি প্রধানত তৈরি খাবার, যেমন ক্যান্ডি এবং স্ন্যাকস বিক্রি করে, সুবিধার দোকান বা উপাদেয় দোকান হিসাবে পরিচিত।   সংজ্ঞা  "মুদি দোকান" এর সংজ্ঞা পরিবর্তিত হয়; মার্কিন এবং কানাডীয় "মুদি দোকান" এর দাপ্তরিক সংজ্ঞাগুলি কিছু ব্যবসাকে বাদ দেয় যেগুলি মুদি বিক্রি করে, যেমন সুবিধার দোকান।   আরও দেখুন   বাল্ক খাবার  খাদ্য সমবায়  সাধারণ দোকান  সুবিধার দোকানের তালিকা  খাদ্য সমবায়ের তালিকা  মুদিদের তালিকা  হাইপারমার্কেটের তালিকা  অনলাইন মুদিদের তালিকা  সুপারমার্কেট চেইন তালিকা  সুপারস্টোরের তালিকা  স্ব সেবা  তরিতরকারি বিক্রেতা  তথ্যসূত্র    আরও পড়া   Deutsch,  Tracey. Building a Housewife's Paradise: Gender, Politics, and American Grocery Stores in the Twentieth Century (2010)    Nebraska Jewish Historical Society. Mom and Pop Grocery Stores (2011)    Spellman, Susan V. Cornering the market: Independent grocers and innovation in American small business, 1860--1940 (Oxford University press, 2015) online dissertation version 2009   বহিঃসংযোগ       বিষয়শ্রেণী:সুপারমার্কেট বিষয়শ্রেণী:ধরন অনুযায়ী বিক্রিত পণ্যদ্রব্যের খুচরা বিক্রেতা বিষয়শ্রেণী:খাদ্য খুচরা বিক্রেতা বিষয়শ্রেণী:মুদি বিষয়শ্রেণী:বিপণন পেশা বিষয়শ্রেণী:মুদি দোকান ভবন